
Žemos temperatūros sterilizatoriaus techninė specifikacija (kiekis 1 vnt.)
	Eil. Nr.
	Parametrai (specifikacija)
	Reikalaujamos parametrų reikšmės
	Siūlomos
parametrų reikšmės

	1.
	Paskirtis
	Žemos temperatūros vandenilio peroksido (plazmos arba garų) sterilizatorius, pritaikytas robotinės chirurgijos „da Vinci X/Xi“ endoskopų sterilizavimui, remiantis  įrangos gamintojo rekomendacijomis. Siūlomas sterilizatoriaus modelis privalo atitikti LST EN ISO 14937 arba lygiaverčio standarto reikalavimus, o jo gamintojas turi būti sertifikuotas pagal LST EN ISO 13485 arba lygiavertį standartą.

Atitikties įrodymai: Tiekėjas privalo pateikti gamintojo pasirašytą EB atitikties deklaraciją (CE), galiojantį ISO 13485 (arba lygiavertis standartas) sertifikatą bei „Intuitive Surgical“ IFU išrašą ARBA validacijos ataskaitos santrauką, išduotą nepriklausomos akredituotos laboratorijos, atlikusios tyrimus pagal LST EN ISO 22441 arba lygiavertį standartą. Šiuose dokumentuose su konkrečiu siūlomu sterilizatoriaus modeliu turi būti aiškiai įvardinti šie „da Vinci X/Xi“ endoskopų sterilizavimo parametrai:
1. Tikslus suderinamo ciklo (programos) pavadinimas ir jo trukmė (jei naudojama ne standartinė validuota sterilizatoriaus programa).
2. Maksimalus leidžiamas endoskopų skaičius vieno ciklo metu.
3. Reikalaujamas sterilizavimo padėklas (angl. tray) bei pakuotės tipas.

Pastaba: Bendro pobūdžio deklaracija apie „Non-Lumen“ ciklą netinka – suderinamumas su „da Vinci X/Xi“ endoskopais privalo būti įvardytas tiesiogiai.
	

	2.
	Sterilizatoriaus išoriniai matmenys
	1. Aukštis ≤ 1900 mm;
2. Plotis ≤ 900 ;
3. Gylis ≤ 1120 mm.
	

	3.
	Sterilizatoriaus durys.
(Sterilizatorius vienpusis, nes trūksta vietos patalpoje.)
	1. Vienpusis sterilizatorius; 
2. Durys atidaromos iš priekio;
3. Su automatine apsauga nuo atsidarymo ciklo metu;
4. Su automatine apsauga užsidarymo metu, kai durų kelyje atsiranda kliūtis.
	

	4.
	Kamera
	1. Stačiakampė;
2. Pakraunama iš priekio;
3. Kameroje įrengtos ne mažiau kaip 2 ištraukiamos lentynos, o viršutinę lentyną galima nuimti;
4. Kameros vidiniai paviršiai ir konstrukcinės medžiagos turi būti pagaminti iš korozijai atsparių medžiagų, tinkamų vandenilio peroksido žemos temperatūros sterilizacijos procesui, pagal sterilizatoriaus gamintojo validuotą konstrukciją;
5. Kiekvienoje lentynoje turi tilpti po vieną „da Vinci X/Xi“ endoskopų sterilizavimui skirtą sterilizavimo padėklą PN 400498 arba lygiavertį padėklą.
Jeigu siūlomas lygiavertis padėklas, tiekėjas privalo pateikti dokumentais pagrįstą jo suderinamumą su „da Vinci X/Xi“ endoskopų sterilizavimu siūlomame sterilizatoriuje, nurodant sterilizacijos ciklą, pakrovimo konfigūraciją, pakuotės / wrap reikalavimus ir maksimalų leidžiamą „da Vinci X/Xi“ endoskopų skaičių vieno ciklo metu.
	 

	5.
	Kameros tūris
	≥ 140 l.
	

	6.
	Integruotas spausdintuvas
	1. Būtinas integruotas spausdintuvas sterilizacijos proceso, įspėjimų ir ataskaitų dokumentavimui;
2. Spausdintuvo popierius 
≥ 1 rulonėlis.
	

	7.
	Spausdinama ataskaita
	Būtina, ataskaitoje atspausdinami visi ciklo duomenys ir parametrai.
	 


	8.
	Vandenilio peroksido nukenksminimas
	Būtinas integruotas automatinis vandenilio peroksido nukenksminimo mechanizmas.
	

	9.
	Sterilizacijos temperatūra
	Sterilizacija vykdoma ne didesnėje nei 60ºC temperatūroje.
	

	10.
	Sterilizatoriaus valdymas
	Sterilizatoriaus valdymas mikroprocesorinis, per jutiklinį ekraną.
	

	11.
	Sterilizavimo ciklo valdymas
	1. Būtinas automatinis sterilizavimo ciklo valdymas, fiksuojant sterilizavimo proceso parametrus ataskaitose ir jutikliniame ekrane;
2. Konstrukcija leidžia prisijungti prie kompiuterinės sistemos procesų stebėjimui vartotojo telefone ar kompiuteryje, be papildomos programinės įrangos įsigijimo, o jeigu tokia programinė įranga yra reikalinga – jos kaina turi būti įskaičiuota į siūlomo įrenginio kainą.
	

	12.
	Sterilizatoriaus vidinės atminties talpa
	Įrenginio atmintis ≥ 200 paskutinių ciklų ir jų parametrai, kurie saugomi vidinėje atmintyje arba išorinėje USB atmintinėje.
	

	13.
	Išoriniai duomenų saugojimo būdai
	Ciklo kopijų saugojimas:
1. SD arba lygiavertė kortelė, arba USB atmintinė;
2. LAN arba lygiavertis būdas duomenų perdavimui (Wi Fi, RJ45), išsaugant į išorinę dokumentavimo sistemą (PC ar serverį).
	



	14.
	Galimybė nuotoliu stebėti proceso eigą

	Galima nuotoliu stebėti proceso eigą.
	

	15.
	Vizualinis ir garsinis aliarmo būsenų signalizavimas
	Būtinas vizualinis ir garsinis aliarmo būsenų signalizavimas
	

	16.
	Ciklai (programos)
	1.  ≥ 3 gamintojo validuoti automatiniai sterilizacijos ciklai / programos;
2. Trumpiausio ciklo, validuoto vieno „da Vinci X/Xi“ endoskopo sterilizavimui, trukmė ≤ 30 min.;
3. Lanksčių endoskopų ciklo trukmė iki 45 min.

Turi būti pateiktas liumeninių instrumentų validacijos aprašymas, nurodant:
3.1. maksimalų liumeno ilgį;
3.2. minimalų vidinį diametrą;
3.3. kiek krepšelių / tray leidžiama vieno ciklo metu;
3.4. kokio tipo krepšelis / tray naudojamas;
3.5. kokie sterilizavimo pakuotės / wrap reikalavimai;
3.6. ciklo pavadinimą;
3.7. ciklo trukmę.:
4. Privaloma validuota galimybė sterilizuoti vienu metu ne mažiau kaip du „da Vinci X/Xi“ endoskopus vieno ciklo metu.
Tiekėjas turi pateikti validacijos dokumentą, kuriame išvardinta:
4.1. ar da Vinci X/Xi endoskopai sterilizuojami vienoje ar dviejose lentynose vienu metu;
4.2. kiek krepšelių/tray leidžiama vieno ciklo metu;
4.3. kokio tipo krepšelis/tray naudojamas;
4.4. kokie sterilizavimo wrap/pakuotės reikalavimai; 
4.5. ciklo pavadinimas; 
4.6. ciklo trukmė.
	

	17.
	Elektrinis maitinimas
	Iš 230 V, 50 Hz elektros tinklo, arba 380/415V 3~+N 50 Hz.
	

	18.
	Galingumas
	≤ 6,5 kW.
	

	19.
	Biologinės kontrolės ir sterilizacijos ciklų atsekamumo reikalavimai
	1.  Sterilizatorius pateikiamas su biologinės kontrolės ar indikatorių inkubatoriumi (BI) biologiniams testams atlikti ir įvertinti,  
2. Komplektuojamas su įranga atsekamumui (testo rezultatų spausdintuvu arba programine įranga atsekamumui). 
3. Biologinės kontrolės testo atlikimo trukmė – ne daugiau kaip 30 min. 
	


	20.
	Komplektacijoje laikiklis sterilizuojamoms pakuotėms
	Komplektacijoje turi būti ne mažiau kaip 2 vnt. laikiklių sterilizuojamoms pakuotėms / maišeliams, tinkamų naudoti siūlomame sterilizatoriuje.

	

	21.
	Komplektacijoje krepšeliai/padėklai robotinei chirurgijai naudojamų instrumentų sterilizavimui. 
	1. Komplektacijoje turi būti ne mažiau kaip 2 vnt. sterilizavimo krepšelių / padėklų / tray.
	

	22.
	Prietaisas pateikiamas su pradiniu vartojamųjų priemonių paketu:
	Būtina. Prietaisas pateikiamas su pradiniu vartojamųjų priemonių paketu: sterilizavimo priemonė leidžianti atlikti ≥ 20 sterilizavimo ciklų;
1 rulonas instrumentų pakavimo medžiagos 0,2 m x 70 m ir ≥ 20 sterilizacijos kontrolės testų komplektų pagal sterilizatoriaus gamintojo rekomendacijas.
	

	23.
	Įrangos pristatymas į Kauno klinikų medicininės technikos sandėlį, pervežimas iš sandėlio į instaliavimo vietą, instaliavimas, po instaliavimo likusių įpakavimo medžiagų išvežimas (utilizavimas) ir personalo apmokymas
	Į pasiūlymo kainą turi būti įskaičiuotas  įrangos pristatymas į Kauno klinikų medicininės technikos sandėlį, pervežimas iš sandėlio į instaliavimo vietą, instaliavimas, po instaliavimo likusių įpakavimo medžiagų išvežimas (utilizavimas) ir personalo apmokymas.
	

	24.
	Garantinio aptarnavimo laikotarpis
	Ne mažiau 36 mėn. Į garantiją įskaičiuotas nemokamai atliekamas įrangos remontas, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atliekama techninė priežiūra, įskaitant techninei priežiūrai atlikti reikalingas detales ir medžiagas. Reikalavimai netaikomi garantijos sąlygų neatitinkančių gedimų atvejams, kai įranga sugenda dėl vartotojo kaltės.
	

	25.
	Pristatoma įranga paženklinta CE ženklu pagal MDR 2017/745 reikalavimus
	Siūloma įranga turi būti paženklinta CE ženklu, patvirtinančiu jos atitiktį Europos Sąjungos medicinos prietaisų reglamento (ES) 2017/745 (MDR) arba Direktyvos 93/42/EEB (MDD) reikalavimams, jei įranga atitinka Reglamento (ES) 2023/607 nustatytas pereinamojo laikotarpio sąlygas.
(kartu su pasiūlymu privaloma pateikti žymėjimą CE ženklu liudijančio galiojančio dokumento (CE sertifikato arba EB atitikties deklaracijos) kopiją arba, jei taikomas pereinamasis laikotarpis notifikuotos įstaigos patvirtinimą, kad gamintojas yra pateikęs paraišką sertifikavimui pagal MDR 2017/745, ir galiojantį MDD sertifikatą)
	

	26.
	Privalomas atitikimas standartams

	LST EN 61010-1 (arba lygiaverčiam);
LST EN 61010-2-040 (arba lygiaverčiam);
ANSI/AAMI/ISO 14937(arba lygiaverčiam);
(kartu su pasiūlymu privaloma pateikti galiojančio dokumento, patvirtinančio atitiktį (sertifikato arba gamintojo deklaracijos) kopiją).
	


	27.
	Kartu su įranga pateikiama dokumentacija
	1. Naudojimo instrukcija lietuvių kalba;
2. Sterilizatoriaus serviso dokumentacija lietuvių arba anglų kalba.
	




Pastabos, papildomi reikalavimai:
1. Kartu su pasiūlymu konkursui turi būti pateikti gamintojo katalogai, prospektai ar kita informacija su visų siūlomų gaminių iliustracijomis bei techniniais aprašymais.
2. Tiekėjas privalo pateikti lentelę: su visais išvardintais ciklais: validuoto sterilizacijos ciklo pavadinimas; ciklo trukmė; vienu ciklu leidžiamų endoskopų skaičius; krepšelių / tray tipas; pakuotės / wrap reikalavimai; lentynų konfigūracija; ar ciklas skirtas da Vinci X/Xi endoskopams, neliumeniniams, liumeniniams ar lanksčių endoskopų prietaisams; biologinės kontrolės ar indikatorių inkubatoriaus (BI) naudojimo reikalavimai ir rezultato gavimo laikas.

